Insolvens

Insolvens er et vilkår i Norge og andre lands konkursrett for konkurs. I norsk rett fremgår vilkåret av konkursloven § 61.

Etter konkursloven § 61 kan vilkåret deles opp i to faktorer, insuffisiens og illikviditet, som begge må være oppfylt. 

Insuffisiens betyr økonomisk underbalanse, og inntreffer når skylderens eiendeler og inntekter ikke er tilstrekkelig til å dekke pådratt gjeld. Insuffisiens foreligger ikke når skyldnerens eiendeler og inntekter tilsammen antas å kunne gi full dekning for skyldnerens forpliktelser, selv om oppfyllelsen av forpliktelsene vil bli forsinket ved at dekning må søkes ved salg av eiendelene.Lov om gjeldsforhandling og konkurs (konkursloven) fra 1984, §61

Illikviditet inntreffer når skylderen ikke er i stand til å betale sine forpliktelser etter hvert som de forfaller. 

En forutsetning for insolvens, er at illikviditeten ikke er av forbigående karakter. I forarbeidene er det diskutert hvor langvarig betalingsudyktigheten kan være før vilkåret er oppfylt. Flertallet anslo ikke en bestemt tidsramme, annet enn at illikviditeten måtte være "rent forbigående", mens mindretallet tok utgangspunkt i "noen måneder". Det er heller ikke enighet i den juridiske litteraturen. Mads Henry Andenæs legger til grunn at det må skje en konkret helhetsvurdering for tilfeller mellom disse to ytterpunktene, der varigheten av forsinkelsen vil være ett av de relevante momentene.

Det er kun skyldneren selv eller en av vedkommendes usikrede kreditorer som kan begjære insolvens. 

Det motsatte av å være insolvent er å være solvent.

 Referanser 

Kategori:Juridisk terminologi
Kategori:Konkursrett
Kategori:Økonomisk terminologi

de:Insolvenzrecht